Naskanske linije

Naska linije su ogromni geoglifi na Naska-visoravni blizu istoimenog grada Naska u Peruu. Naskanske linije se prostiru na prostoru od 500 kvadratnih kilometara. Neke imaju dužinu do 20 km, postoje u obliku trougla, kao i figura, na primer ljudi, majmuna, ptica i kitova, veličine od deset do nekoliko stotina metara. Često su linije oblikovane nekoliko centimetara u dubinu tla. Zbog ogromne veličine vidljive su samo iz velike udaljenosti. Unesko ih je proglasio kulturnom baštinom 1994. Nalaze se između grada Naska i Palpe u Panpas de Jumanioko 400 kilometara južno od Lime. Učenjaci veruju da su linije nastale u vreme Naska kulture između 400 i 650 godine nove ere. Otkriće i konstrukcija Nakon što su ljudi putovali avionom preko ove oblasti i primetili linije, antropolozi su počeli da ih proučavaju. Zajednički svih istraživača je bio da nisu mogli da objasne kako su linije napravljene. Naučnici su formulisali teoriju po kojoj je Naska narod koristio proste alate i opremu za merenje da bi konstruisali linije. Studije su pronašle komade drveta na kraju nekih linija, što podržava ovu teoriju. Jedan takav komad poslat je na karbonsku analizu i osnovu za utvđivanja vremena kada je kompleks nastao. Istraživač Džo Nikel iz Univerziteta u Kentakiju reprodukovao je figure korišćenjem korišćenjem alata i tehnologije koja je bila dostupna narodu Naske. Nacionalna Geografija nazvala je ovaj rad "izuzetnim u tačnosti" kada ga je upoređivala sa originalnim linijama. Pažljivim planiranjem i sličnom tehnologijom, mala grupa ljudi je uspela da rekreira i veće linije od Naska linija bez posebne pomoći. Vanjske veze Photogrammetric Reconstruction of the Geoglyphs of Nasca and Palpa Die Linien von Nazca und Frau Maria Reiche Arhivirano 2010-06-01 na Wayback Machine-u NASA Earth Observatory page Google Maps Nazca prehistoric balloonArhivirano 2011-07-14 na Wayback Machine-u - Julian Nott and Jim Woodman's Nazca hot air balloon flight „The Nazca Lines Revisited: Creation of a Full-Sized Duplicate“ - Joe Nickell's account of his reproduction